Ёжка  
(казка)  
*Васіль Вітка*

Я ўжо вам — не крошка,

Сама ў дзетсад хаджу.

Мая сяброўка — Ёжка,

Я з Ёжкаю дружу.

3 якою? 3 тою самай,

3 даўгімі валасамі,

3 той самаю, ага,

Каторая — Яга!

Не хочаце — не верце,

Увесь пацвердзіць сад:

На Новы год к нам чэрці Прыйшлі на маскарад.

Толькі мы пасталі,

Пабраліся за рукі,

А тут — яны з хвастамі,

I ўсе такія злюкі!

Ну, проста немагчыма — Палохаюць дзяўчынак Настаўляюць рожкі, Падстаўляюць ножкі.

Не вытрывала Ёжка: — Дзевачкі, за мною! Як дасць чарцям падножку

Нагою касцяною!

Чарцей як не бывала

Нібы змяла мятла.

Зазіхацела зала

Усмешкамі святла.

Зноў карагод дзяўчынак Павяла ўкруга

Навакол яліны

Мілая Яга.

Так песню выцінае,

Нагою тупаціць.

Няўжо ёй касцяная

Ніколі не баліць?

— Ах, дарагая Ёжка,

Тупай, ды глядзі —

Касцяную ножку

Не падверадзі.

Прыпыніся, мамачка, Адсапіся трошкі…

Яга скідае тапачкі,

А пасля — панчошкі,

I ад здзіўлення карагод

Да вушэй разявіў рот.

Усім такія б ножкі,

Як у нашай Ёжкі!

А ёй было замала

Гэтакага дзіва —

Ніц галавою стала,

Стаяла з паўгадзіны,

Радасным урокам

Цешачы гасцей

I тых, хто скокам-бокам Цёрся ля чарцей.

Глядзяць зачараваныя

I госці і дзетсад:

— Просім, паважаная,

Нам зрабіць даклад.

Такіх на свеце мала,

Што ні гавары,

Каб так стаялі ўдала

Нагамі дагары.

Дзе вы навучыліся,

Хто вам дапамог,

Як вы налаўчыліся?

— А мой дзядуля — ёг.

Дзедаву навуку

Спасціглі пакрысе

I сыны, і ўнукі,

I праўнукі — усе.

Сягоння ёгі ў модзе,

Але мае сябры

Ўжо не стаяць, а ходзяць Нагамі дагары.

I каб пайшла навука

У нас яшчэ ямчэй,

Нам трэба на парукі

Узяць усіх чарцей.

Я вас запытаю,

Хто адказаць гатоў —

Чаго нам не хапае?

Сказалі ўсе: — Хвастоў!

— Яны не вінаватыя…

— Вярнуцца ім пара…

Як закрычаць хвастатыя

3 усіх куткоў: — У-р-ра!

I каб віну загладзіць

Хоць бы пад канец,

Як пачалі вылазіць

Хто з кухні, хто з сянец,

Хто з-пад стала, з-пад ложка Да нас на маскарад, Слухаючы Ёжку

I яе загад…

Вось якая Ёжка,

3 каторай я дружу

I адной дарожкай

У дзетсад хаджу.